Matei Basarab — Domnitorul care a ctitorit cele mai 
multe biserici si mānāstiri fortificate 

Íntr-o vreme in care Imperiul Otoman interzicea constructia de 
cetăți sau fortificații pe teritoriul Țării Românești, spre a nu apare o 
luptă susținută de apărare în cazul unui atac destinat cuceririi acestor 
teritorii, domnitorul Matei Basarab ridica biserici şi mănăstiri 
fortificate. A fost o formă de ocolire a ordinului imperial şi de crearea 
a unor posibile baze întărite de rezistență. Matei Basarab (uneori 
cunoscut ca şi Matei Brâncoveanu, n. 1580, Brâncoveni — d. 9 
apriliel654) a fost domnul Țării Româneşti între anii 1632 şi 1654. 
Domnia sa a fost marcată de dese confruntări cu Vasile Lupu, domnul 
Moldovei. Pe plan cultural, Matei Basarab a ctitorit şi a refăcut o 
seamă de lăcașuri de cult. Prin bunicul său, Vâslan din Caracal, Matei 
din Brâncoveni (sau Brâncoveanu) descindea din puternica familie a 
boierilorCraioveşti. Această origine 1-a justificat, de altfel, adoptarea 
numelui de „Basarab” imediat după urcarea pe tron, considerându-se 
nepot al lui Neagoe Basarab si deci urmaşul acestuia. Era fiul lui 
„Danciul din Brâncoveni” (judeţul Olt), fost mare vornic, în timpul 
domniilor lui Stefan Surdul (1591 - 1592) şi Alexandru al III-lea cel 
Rău (1592 - 1593) şi oştean al lui Mihai Viteazul, căzut în bătalia de 
la Șelimbăr şi înmormântat la Alba Iulia. Mama lui a fost jupāneasa 
Stanca, tot din Brâncoveni. Matei Basarab a fost, la rândul lui, căpitan 
în oastea lui Mihai Viteazul, comandant al detaşamentelor oamenilor 
liberi şi breslasilor din Craiova. Matei Basarab a fost căsătorit cu 
Elena Năsturel (prenume ortografiat şi Elina), a patra fiică a marelui 
logofăt Radu Năsturel din Fierásti (Hierásti) şi sora lui Udriste 
Năsturel.Încă din timpul domniei lui Leon Tomşa a încercat să ia 


tronul cu ajutorul lui Rakoczy I al Transilvaniei (1630). Agitatia din 
țară a crescut şi mai mult sub următorul domnitor Radu Iliaş (1632), 
până ce Poarta, luând în considerare si darurile făcute personal de 
Matei, îi încredințează tronul cu toată împotrivirea intrigilor greceşti 
manevrate mai ales de bogátasul Celebi Curt (martie1633). Mentine 
pacea cu Turcia, încheie pact de alianţă si prietenie cu Gheorghe 
Rákóczi I (1635), precum şi cu Sfântul Imperiu Roman, Polonia şi 
Veneţia (1636, 1637, 1639). Vasile Lupu, domnitorul Moldovei, a tot 
încercat în mod repetat să-l detroneze pe voievodul muntean, 
servindu-se de intrigi, denunturi la Poarta otomană și atacuri militare. 
Corupānd pe câţiva înalți dregători turci, profitând de problemele 
externe ale Imperiului Otoman, Lupu a reuşit să obțină prin intrigi 
detronarea de către sultan a lui Matei. În replică, acesta i-a putut 
câştiga de partea sa pe demnitarii otomani, de la care a obținut 
executarea dregătorilor care îl sprijiniserá pe domnitorul Moldovei, iar 
pe de altă parte a respins atacurile armate ale lui Vasile Lupu la 
Focşani (noiembrie1637) şi la Ojogeni, pe Prahova (decembrie 1639). 
Lupu, pierzându-l pe fiul său loan, căruia voia să-i lase domnia 
Moldovei, el însuși intentionánd să o ia pe a Munteniei, se împacă cu 
Matei, prin mitropolitul său Varlaam (1644). În semn de pace, fiecare 
voievod zideşte câte o mănăstire în tara celuilalt (mănăstirea Stela in 
Târgovişte si mănăstirea Sovejala Putna). Împăcarea însă nu ţinut 
mult. Lupu intră într-un nou conflict cu Matei (1650) şi-l ameninţă cu 
invazia în momentul în care acesta se îmbolnăvise (1652). Însă 
bătrânul Basarab, în alianţă cu Gheorghe Rákóczi al II-lea, îl ajută pe 
pretendentul Gheorghe Ştefan să-l detroneze pe Vasile Lupu 
(aprilie1653). Lupu izbuteşte, împreună cu ginerele său cazacul 
Timus, să-l alunge pe Gheorghe Stefan în Muntenia si se îndreaptă 
asupra lui Basarab, însă la Finta, pe Ialomița e bătut (mai1653) şi 
pierde pentru totdeauna tronul Moldovei. Matei Basarab nu s-a 
bucurat multă vreme de linişte deplină. Bātrānetea şi o rană căpătată la 
Finta, o răscoală a seimenilor (lefegii străini) şi a dorobantilor, i-au 
grăbit sfârşitul. A fost înmormântat la Târgovişte, de unde a fost mutat 

in 1658 la ctitoria sa - Mănăstirea Arnota - de către un sobor de preoți, 
în frunte cu patriarhul Macarie al Antiohiei şi secretarul acestuia, 
cărturarul Paul de Alep, care se aflau atunci în Tara 
Românească.Epoca lui Matei Basarab a fost una de înflorire culturală, 
de închegare a unei şcoli artistice, fără de care „explozia” 
brâncovenească ce a urmat nu ar fi fost posibilă. A fost un adevarat 
„Mecena”,un protector al culturii, sprijinitor al ortodoxiei, militând 
pentru păstrarea nealterată a tradiției ortodoxe. Toate aceste însuşiri 
ale sale, vor contribui la consacrarea suveranului ca cel mai mare 
ctitor ortodox al poporului român, un adevarat patron al bisericii. 
Mitropolia Ţării Românești beneficiază de danii de sate și imunitāti 
fiscale si de sprijinul domniei pentru refacerea bisericilor. În 1645 
domnitorul Matei Basarab a plătit taxele pentru întreg muntele Athos. 
Matei Basarab a fost cel care a adus o contribuție majoră în înlocuirea 
limbii slavone cu cea românească, în viaţa oficială, religioasă şi civilă. 
El a introdus prima legislație scrisă: „Pravila mică” (tipărită la 
mănăstirea Govora, 1640), care a fost tradusă din limba slavonă de 
către Moxa, precum şi  „Îndreptarea legii” (Târgovişte, 
1652).Organizarea armatei a beneficiat de o atenție specială din partea 
voievodului, efectivele acesteia ajungând la 40.000 de ostaşi. 
Totodată, Matei Basarab dispune construirea unor noi fortificații. De 
remarcat rămân şi cele 3 războaie câştigate împotriva domnului 
Moldovei, Vasile Lupu, care se incāpātāna sá revenidice tronul lui 
Matei Basarab. Tot Matei Basarab (1632-1654) a fost inițiatorul şi 
comandantul general al Ligii antiotomane, constituită din Tárile 
Române, Polonia şi Rusia. Cel care a fundamentat ideologic doctrina 
poporului român a fost savantul domnitor al Moldovei, Dimitrie 
Cantemir (1693, 1710-1711), membru al Academiei din Berlin. Liga 
antiotomană a eşuat în cele din urmă din cauza lipsei de coordonare. 
Lunga domnie a lui Matei Basarab a fost o epocă de fervoare 
religioasă şi dezvoltare culturală asa cum o arată numărul foarte mare 
de ctitorii voievodale si boierești. Matei Basarab a ridicat de la temelie 
46 de biserici, la care se adaugă refacerea multor altora, atât în ţară, 

cât şi la Muntele Athos, precum si pe teritoriul actualei Bulgarii, la 
Vidin şi la Sistov. Dacă Stefan cel Mare a zidit 45 de biserici si 
mănăstiri, Matei Basarab a zidit 46, atestate documentar, fiind astfel 
cel mai de seamă ctitor bisericesc al neamului românesc (conform lui 
C. C. Giurescu). Printre altele, a reconstruit Episcopia Buzăului, 
„după ce mai întâiu au dărâmat din temelie pre cea veche, făcută de 
strămoșii săi, arsă si stricată de năvălirile varvaricesti”, asa cum scria 
un cronicar al vremii.Dar cea mai cunoscută dintre ctitoriile lui Matei 
Basarab rămâne Mănăstirea Arnota (din actualul judeţ Vâlcea), 
ridicată între anii 1633-1636, pe locul unui lăcaș de cult mai vechi. 
Biserica mănăstirii a fost pictată de Stroe din Târgovişte. Pe lângă 
temele religioase tradiționale sunt de remarcat portretele votive ale 
ctitorilor (Matei Basarab şi Doamna Elina), din pronaos, precum şi o 
remarcabilă decorație floralá în locurile libere dintre medalioane. 
Portretul lui Matei Basarab, înfățișat bătrân, cu părul alb, este 
considerat unul dintre cele mai frumoase portrete de voievozi români 
care s-au păstrat până în zilele noastre. Tot la Mănăstirea Arnota se 
află şi mormântul lui Matei Basarab, precum şi cel al Doamnei Elina, 
soția voievodului. A terminat de asemenea construcția Mănăstirii 
„Sfinţii Voievozi” din Slobozia, care a fost sfințită în anul 1634 de 
patriarhul Chiril Lukaris, în prezența domnului Matei Basarab. 


Deşi o legendă spune că Ştefan cel Mare a construit câte o 
biserică după fiecare luptă purtată, există acest domnitor român care îl 
detronează când vine vorba de zidirea de lácasuri sfinte. Numărul 
exact al bisericilor şi mănăstirilor ridicate de Matei Basarab nu se 
cunoaşte cu certitudine, dar există voci care vehiculează chiar un 
număr de 150. Unul dintre specialiştii care au studiat viaţa 
domnitorului Matei Basarab este directorul Direcţiei de Cultură 
Vâlcea, prof.dr. Florin Epure, a cărui teză de doctorat s-a numit 
„Ctitoriile lui Matei Basarab din Oltenia”. „Matei Basarab a zidit mai 
multe lăcaşuri sfinte, în Ţara Românească, decât oricare alt domnitor. 
Istoricul Constantin C. Giurescu l-a numit, pe bună dreptate, „cel mai 


mare ctitor al neamului nostru“. Călătorul sirian Paul de Alep este 
încredințat că domnitorul a înălțat 150 de biserici, luând în 
considerare, desigur, şi celelalte ctitorii ridicate în acea perioadă de 
cler sau boierime. „Această cifră poate părea exagerată, însă cei mai 
mulți istorici consideră că voievodul a ridicat din temelie peste 
treizeci de biserici la care se adaugă refacerea multor altora, atât în 
fară, cât si la Muntele Athos, la sud de Dunăre, în Ardeal si 
Moldova”, explică prof. dr. Florin Epure. Alte voci susțin că dacă 
Ştefan cel Mare a zidit 45 de biserici şi mănăstiri, în cazul lui Matei 
Basarab este vorba de 46, toate acestea fiind atestate documentar. În 
fapt, numărul este discutabil şi în cazul unuia şi în cazul celuilalt 
domnitor. Cei mai multi specialişti înclină să creadă că în cazul lui 
Matei Basarab se poate afirma că a construit de la zero şi a refăcut 126 
de monumente, printre care zeci de biserici sau mănăstiri, cu mult 
peste Ştefan cel Mare. Această variantă o regăsim şi în Enciclopedia 
Oraşului Târgovişte, în care se precizează că Matei Basarab a fost 
domnitorul român cu cea mai amplă activitate culturală, care a ctitorit 
46 de biserici sau mănăstiri. Cu certitudine se ştie că din cele 116 
danii ale lui Matei Basarab, confirmate documentar, 87 au fost dăruite 
bisericilor şi mănăstirilor. Aminteam că pe lângă zecile de biserici 
ridicate din temelie, a contribuit şi la refacerea altora - atât în Tara 
Românească, Moldova şi Transilvania, dar şi la Muntele Athos ori la 
sud de Dunăre (teritoriu al Gefilor sudici), în perioada în care a 
domnit timp de 22 de ani „pe tronul Basarabilor” dovedindu-se „un 
protector al culturii şi limbii române şi un mare sprijinitor al 
Bisericii”, dar şi un „adevărat păstor şi domn părinte”, după cum avea 
să-l descrie istoricul Nicolae Iorga. „Vasta operă ctitoriceasca a 
epocii lui Matei Basarab nu s-a rezumat doar la ridicarea unor 
construcţii noi, ci şi la repararea sau amplificarea celor existente, 
deteriorate de catastrofalul cutremur din iulie 1628 sau de lipsa de 
îngrijire”. În această vreme „Întreaga (arā apărea ca un şantier vast, 
în care toate vechile monumente căpătau o haină nouă“, după cum 
preciza şi Nicolae Stoicescu în lucrarea dedicată marelui domnitor”, 

ne mai lámureste seful de la Cultura vālceanā. Matei Basarab a ināltat 
în Moldova - Soveja sau „„Dobromira” şi in Transilvania - biserica de 
la Porceşti - Turnu Roşu, Sibiu. La sud de Dunăre, in Bulgaria a 
ctitorit: „Sfinții Apostoli” din Sviştov, precum şi „Sfânta Paraschiva” 
ŞI „Sfântul Pantelimon” din Vidin. lar la Muntele Athos şi-a întrecut 
străbunul - pe Neagoe Basarab - prin contribuţiile aduse. Unele 
biserici de aici au fost reconstruite, altele repictate, înzestrate cu 
prețioase dani. Este şi cazul Bisericii „Sfântul Mihail al Sinadelor” 
din Marea Lavră (de la Muntele Athos), loc în care se găseşte şi astăzi 
tabloul votiv al domnitorului Matei Basarab şi al Doamnei Elena. 
Biserica mare de la Xenofon este refăcută tot de către domnitorul 
român, ca şi katoliconul şi pridvorul de la Dionisu, trapeza de la 
Hilandar, Simonopetra, Cutlumuz, Pantocrator şi Rusikon, după cum 
aflăm de la directorul Florin Epure. „Matei Basarab „domn şi 
gospodar al întregii țări a Ungrovlahiei” şi „evlavioasa lui soție, 
Doamna Elena” au dăruit Sfintei Mănăstiri Hilandar o icoană 
făcătoare de minuni a Maicii Domnului, ferecată în argint si 
somptuos împodobită, realizată de Longhin Korenic, mitropolitul 
Ienopolei”, ne mai spune acesta. Dovezile au demonstrat faptul că a 
sprijinit şi bisericile creştin-ortodoxe aflate sub dominaţia Înaltei 
Porti. Revenind însă la ctitoriile de pe plaiurile noastre, cea mai 
cunoscută dintre acestea este Mănăstirea Arnota, din judeţul Vâlcea, 
dar cea mai monumentală este considerată Mănăstirea Căldărușani, 
din judeţul Ilfov, în apropiere de București, înconjurată din trei părți 
de lacuri. „Ansamblul fortificat al mănăstirii Arnota, de la Costeşti, 
este unul dintre primele şi cele mai reprezentative ctitorii ale 
domnitorului Matei Basarab, care şi-a dorit să clădească aici 
necropola familiei sale. Domnitorul a ridicat acest sfânt lăcaş, între 
anii 1633 - 1636, pe locul unei biserici de lemn din secolul al XVI-lea, 
clădită de tatăl său Danciu. Legenda întemeierii Arnotei spune că 
domnitorul, care era urmărit de turci, s-ar fi ascuns în aceste locuri, 
iar un arnăut şi-a dat viaţa pentru ca domnul să scape teafăr. În semn 
de mulțumire pentru împlinirea rugii către Dumnezeu, domnitorul a 

zidit acest sfânt aşezământ monastic”, ne lámureste prof. dr. Florin 
Epure. Unul din portretele lui Matei Basarab, cel care îl înfăţişează 
bătrân, cu părul alb, „este considerat unul dintre cele mai frumoase 
portrete de voievozi romāni care s-au păstrat până astăzi. 
„Infātisarea sa, desprinsă din tablourile votive de la mănăstirile 
Arnota, Hurezi, Dintr-un Lemn, Govora, Mamu, Brebu, Brâncoveni, 
Strehaia si din miniaturile gravate pe paginile cărților tipărite de el, îi 
descoperă dragostea faţă de Biserică prin seninătatea feţei si 
bunătate, faţă de valorile familiei creştine prin alăturarea Elinei 
Doamna în rândul ctitorilor, faţă de neam prin sobrietatea care-i 
, ne mai lámureste 

descoperā fermitatea si responsabilitatea crestinā 
specialistul vālcean. „Contribuția epocii mateine la evoluția 
fenomenului arhitectural dezvoltat în spațiul muntean, a fost 
apreciată, în primul rând, prin acest număr covársitor de edificii 
realizate, aspect remarcat de multi contemporani, fie călători străini, 
fie oameni de cultură, în cronica ţării se afirmă că domnul „au făcut 
multe mănăstiri şi biserici“, iar cronicarul Radu Popescu consemna 
faptul că „până la acest domn, puţine ziduri au făcut domnii cei mai 
dănainte: iar Matei-Vodā au înfrumusețat ţara cu de tot fealiul de 
ziduri: mănăstiri, biserici, case domneşti“, mai aflăm de la directorul 
Epure. „Printre marile ctitorii mateine se numără şi mănăstirile: 
Căldăruşani, Sadova, Māxineni, Plătăreşti, Strehaia, Plumbuita, 
Brâncoveni, Cornățel, Negoesti, Brebu, schiturile: Bārbātesti, Pinul, 
biserici de mir, ca: Sărindar şi Sfinţii Apostoli din Bucureşti, Sfântul 
Dumitru din Craiova, „Sfinții Împărați” şi „Sfântul Nicolae” 
Androneşti din Târgovişte, „Sfinții Apostoli” din Ploieşti, „Sfântul 
Procopie” din Gherghița - Prahova, „Sfântul Gheorghe” din Piteşti; 
„Intrarea în Biserică” din Caracal, Drăgăneşti - Teleorman, 
Pârşcovani şi Dobrotești - Olt, „Adormirea Maicii Domnului” sau 
„Negru Vodă” din Câmpulung etc.”, susține directorul culturii 
vâlcene. Deşi a refăcut Mănăstirea Brâncoveni, din aceasta nu se mai 
păstrează decât turnul - clopotniță, stáretia şi o parte din zidul de 
incintă. „Din notițele misionarului catolic Petru Bogdan Bakšić aflăm 

că la 1640, Matei Basarab „a intārit-o ca pe o cetate si, deasupra 
porții, [a zidit] un turn puternic“. În acelaşi an, domnul Țării 
Româneşti amintea Mănăstirea Brâncoveni printre cele construite de 
el „de iznoavă din temeiu”. La fel şi Mănăstirea Māxineni este 
enumerată de Matei Basarab, în hrisovul solemn de la 27 noiembrie 
1640, în rândul marilor ctitorii”, alături de lăcaşul de cult din 
localitatea Plătăreşti, Mănăstirea Brebu, din satul denumit în trecut 
Malu Lupului (denumire strāmoseascā), Mănăstirea Dintr-un Lemn, 
„căreia îi hotăra statutul de mănăstire neînchinată către Locurile 
Sfinte, alături de celelalte ctitorii: de la Arnota, Câmpulung, 
Brâncoveni, Căldăruşani”, mai aflăm de la Florin Epure. A ctitorit 
inclusiv bisericile vâlcene de la Rámesti - Horezu şi Grámesti - 
Pietreni. Considerat un adevărat Mecena, „protector al culturii, 
sprijinitor al ortodoxiei”, Matei Basarab a militat pentru păstrarea 
nealterată a tradiţiei ortodoxe. A fost înmormântat la Biserica 
Domnească de la Târgovişte, lângă soţia sa. Mormintele lor au fost 
profanate, motiv pentru care trupurile au fost strămutate la Mănăstirea 
Arnota. 


Urmas al vechii caste basarabe, acest domnitor român a fost un 
adevărat patriot, promovând cultura, spiritualitatea şi valorile 
românești, pe întreg teritoriul ancestral al Gefilor de Aur primordiali, 
chiar si în afara granițelor Țării Românești. 

Domnitorul Tárii Románesti Matei Basarab din vechea castá Basarabá (cu ,,cuca” 
domneascá pe cap — semn al Cucului, al Craiului, al Domnului singuratic) - picturá 

Domnitorul Tárii Románesti Matei Basarab din vechea castá Basarabá, cu barba albitá 
(cu coroana domneascá cap — semn al Cortului Ceresc al Domnului, al Mitrei, al 
Constelatiilor) — picturá 

TTADA MATOEI-BACAPAS BORRO: 

Piatra de mormánt a marelui domnitor al Tárii Románesti Matei Basarab 


Piatra de mormánt a marelui domnitor al Tárii Románesti Matei Basarab la Mānāstirea 
Arnota 

Manastirea Sadova 

Mānāstirea Plātāresti 

Domnitorul Tárii Románesti Matei Basarab din vechea castā Basarabá, impreunā cu 


Domna sa Elina. (Mānāstirea Arnota) - picturá 

Primitoarea bisericá domneascá a Sfintilor Apostoli.Domnitorul Tárii Románesti Matei 
Basarab din vechea castá Basarabá, impreuná cu Domna sa Elina. 


Mánástirea Nucet 

ancaflorea.blogspot.com 


Mānāstirea Dintr-un lemn 


ISTIAN ENACHE 


Mānāstirea Arnota, ctitorie a domnitorului Matei Basarab, din vechea casta Basarabā 

Mānāstirea Arnota, ctitorie a domnitorului Matei Basarab, din vechea casta Basarabā 


Manástirea Arnota, ctitorie a domnitorului Matei Basarab, din vechea casta Basarabá 

Fiorin Epari 


CIIIORIILE LUI 
MATEI BASARAB 
DIN OLTENIA 


Coperta volumului „Ctitoriile lui Matei Basarab din Oltenia” de Florin Epure, apărut la 
Editura Rao (Bucureşti, 2014) 


Pravila Îndreptarea legii — apărută în timpul domniei lui Matei Basarab 

Matei Basarab cu fiul sáu (stánga) si cu sotia Elina Násturel (dreapta) 

Steagul Tárii Románesti (cca. 1593 - 1611). Acest model a fost compus de fostul dascál 
Dan Cernovodeanu, dupá douá descrieri contemporane identice ale pavilionului lui 
Mihai Viteazul (1593 - 1601) si al lui Radu Serban (1602 - 1611), care este reprezentat de 
un corb cu o cruce roşie dublă si o stea roşie în berk, stând peste un ienupăr verde. (Ciro 
Spontoni, Historia della Transilvania, Veneţia, 1638) Pasărea este o combinaţie între 
aquila si corbul (Mama Gaya Vultureanca getică, ce stă pe Pomul veșnic al Vieţii, ţinând 
în cioc crucea roşie — prețul sângelui cu conţinut de fier gi steaua care va veni, anunțând 
nașterea Fiului ce va aduce sabia - judecata), asa cum apare pe sigiliile contemporane. 
Imagine din Magazin istoric nr 6/1970 şi Magazin istoric nr 7/1975. 

Mānāstirea Crasna — Matei Basarab 

